CELEX: 32006D0574
Language: sk
Date: 2006-08-18 00:00:00
Title: 2006/574/ES: Rozhodnutie Komisie z  18. augusta 2006 , ktorým sa mení a dopĺňa rozhodnutie 2005/734/ES, pokiaľ ide o určité dodatočné opatrenia na zmiernenie rizika šírenia vtáčej chrípky [oznámené pod číslom K(2006) 3702]   (Text s významom pre EHP)

22.8.2006   
            
            
               SK
            
            
               Úradný vestník Európskej únie
            
            
               L 228/24
            
         ROZHODNUTIE KOMISIE
   z 18. augusta 2006,
   ktorým sa mení a dopĺňa rozhodnutie 2005/734/ES, pokiaľ ide o určité dodatočné opatrenia na zmiernenie rizika šírenia vtáčej chrípky
   [oznámené pod číslom K(2006) 3702]
   (Text s významom pre EHP)
   (2006/574/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,
   keďže:
   
               (1)
            
            
               Rozhodnutie Komisie 2005/734/ES z 19. októbra 2005, ktorým sa ustanovujú opatrenia biologickej bezpečnosti na zníženie rizika prenosu vysokopatogénnej vtáčej chrípky spôsobovanej chrípkovým vírusom A podtypu H5N1 z voľne žijúcich vtákov na hydinu a iné vtáky chované v zajatí a ktorým sa zavádza systém včasného zisťovania v obzvlášť rizikových oblastiach (2), bolo prijaté s cieľom znížiť riziko zavlečenia vysokopatogénnej vtáčej chrípky spôsobovanej chrípkovým vírusom A podtypu H5N1 prostredníctvom voľne žijúcich vtákov do poľnohospodárskych podnikov na chov hydiny a do iných zariadení, v ktorých sa držia vtáky v zajatí.
            
         
               (2)
            
            
               Podľa tohto rozhodnutia majú členské štáty identifikovať jednotlivé poľnohospodárske podniky na chov hydiny alebo iných vtákov držaných v zajatí, ktoré by sa na základe epidemiologických a ornitologických údajov mali považovať za obzvlášť vystavené riziku zavlečenia vírusu vtáčej chrípky A podtypu H5N1 prostredníctvom voľne žijúcich vtákov.
            
         
               (3)
            
            
               Vzhľadom na súčasný vývoj epidemiologickej a ornitologickej situácie v súvislosti s týmto ochorením by sa malo stanoviť pravidelné a nepretržité preskúmavanie takých rizík s cieľom prispôsobiť oblasti, ktoré sú označené za obzvlášť rizikové, ako aj opatrenia prijaté v týchto oblastiach danej situácii.
            
         
               (4)
            
            
               V uvedených oblastiach bolo zakázané používanie vtákov ako návnady s výnimkou ich používania v rámci programov členských štátov na zisťovanie výskytu vtáčej chrípky u hydiny a voľne žijúcich vtákov stanovených rozhodnutím Komisie 2005/732/ES zo 17. októbra 2005, ktorým sa schvaľujú programy členských štátov na uskutočnenie prieskumu hydiny a voľne žijúcich vtákov na mor hydiny v roku 2005, a stanovujúcim pravidlá predkladania správ a pravidlá získania finančných príspevkov na implementačné náklady týchto programov (3).
            
         
               (5)
            
            
               Vzhľadom na nedávne skúsenosti a na základe priaznivého výsledku hodnotenia rizika vykonaného v každom jednotlivom prípade by príslušný orgán mal mať možnosť udeliť ďalšie výnimky zo zákazu používania vtákov ako návnady pod podmienkou uplatňovania náležitých opatrení biologickej bezpečnosti.
            
         
               (6)
            
            
               Rozhodnutie 2005/734/ES by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2005/734/ES sa mení a dopĺňa takto:
   
               1.
            
            
               Článok 2a sa nahrádza takto:
               „Článok 2a
               Dodatočné opatrenia na zníženie rizika
               1.   Členské štáty zabezpečia, aby sa v oblastiach na ich území, ktoré označili za obzvlášť vystavené riziku zavlečenia vtáčej chrípky, uplatňoval v súlade s článkom 1 ods. 1 zákaz týchto činností:
               
                           a)
                        
                        
                           chov hydiny vo voľnom výbehu, a to bez zbytočného odkladu;
                        
                     
                           b)
                        
                        
                           používanie vonkajších zásobníkov vody pre hydinu;
                        
                     
                           c)
                        
                        
                           napájanie hydiny vodou z povrchových zásobníkov vody prístupných voľne žijúcim vtákom;
                        
                     
                           d)
                        
                        
                           používanie vtákov radov Anseriformes a Charadriiformes ako návnady (‚vtáky používané ako návnada’) v období lovu vtákov.
                        
                     2.   Členské štáty zabezpečia, aby bolo zakázané zhromažďovanie hydiny a iných vtákov na trhoviskách, predstaveniach, výstavách a kultúrnych podujatiach vrátane dištančných pretekov vtákov.“
            
         
               2.
            
            
               Vkladajú sa tieto články 2b a 2c:
               „Článok 2b
               Výnimky
               1.   Odchylne od článku 2a ods. 1 môže príslušný orgán povoliť tieto činnosti:
               
                           a)
                        
                        
                           chov hydiny vo voľnom výbehu pod podmienkou, že hydina sa kŕmi a napája vo vnútorných uzavretých priestoroch alebo pod prístreškom, ktorý dostatočne bráni prilietavaniu voľne žijúcich vtákov, a tým aj ich kontaktu s krmivom alebo vodou určenými pre hydinu;
                        
                     
                           b)
                        
                        
                           používanie vonkajších zásobníkov vody v prípade, že sa to vyžaduje v záujme zabezpečenia dobrých životných podmienok pre určité druhy hydiny a že tieto zásobníky sú dostatočne chránené pred voľne žijúcimi vodnými vtákmi;
                        
                     
                           c)
                        
                        
                           napájanie vodou z povrchových zásobníkov vody prístupných voľne žijúcim vodným vtákom po úprave, ktorou sa zabezpečí inaktivácia možného vírusu vtáčej chrípky;
                        
                     
                           d)
                        
                        
                           používanie vtákov ako návnady v období lovu vtákov:
                           
                                       i)
                                    
                                    
                                       chovateľmi vtákov používaných ako návnada, ktorí sú zaregistrovaní príslušným orgánom, pod prísnym dohľadom príslušného orgánu, na prilákanie voľne žijúcich vtákov na účely odberu vzoriek v rámci programov členských štátov na zisťovanie výskytu vtáčej chrípky u hydiny a voľne žijúcich vtákov stanovených rozhodnutím 2005/732/ES alebo
                                    
                                 
                                       ii)
                                    
                                    
                                       v súlade s náležitými opatreniami biologickej bezpečnosti, ktoré zahŕňajú:
                                       
                                                   —
                                                
                                                
                                                   označovanie jednotlivých vtákov používaných ako návnada krúžkovaním,
                                                
                                             
                                                   —
                                                
                                                
                                                   implementáciu osobitného systému dohľadu nad vtákmi používanými ako návnada,
                                                
                                             
                                                   —
                                                
                                                
                                                   zaznamenávanie a oznamovanie zdravotného stavu vtákov používaných ako návnada a laboratórne testovanie na vtáčiu chrípku v prípade úmrtí takých vtákov na konci obdobia lovu vtákov,
                                                
                                             
                                                   —
                                                
                                                
                                                   prísne oddelenie vtákov používaných ako návnada od domácej hydiny a iných vtákov chovaných v zajatí,
                                                
                                             
                                                   —
                                                
                                                
                                                   čistenie a dezinfekciu prepravných prostriedkov a vybavenia používaných na prepravu vtákov používaných ako návnada a na prepravu v oblastiach, v ktorých sú umiestnené vtáky používané ako návnada,
                                                
                                             
                                                   —
                                                
                                                
                                                   obmedzenia a kontrolu premiestňovania vtákov používaných ako návnada, najmä v záujme zabránenia kontaktu s rôznymi otvorenými vodnými plochami,
                                                
                                             
                                                   —
                                                
                                                
                                                   vypracovanie a implementáciu ‚usmernení o osvedčených postupoch biologickej bezpečnosti’, v ktorých sa podrobne vymedzia opatrenia stanovené v prvej až šiestej zarážke,
                                                
                                             
                                                   —
                                                
                                                
                                                   zavedenie systému oznamovania údajov získaných v rámci opatrení uvedených v prvej, druhej a tretej zarážke.
                                                
                                             
                                 
                     2.   Odchylne od článku 2a ods. 2 môže príslušný orgán povoliť zhromažďovanie hydiny a iných vtákov chovaných v zajatí.
               Článok 2c
               Podmienky udeľovania povolenia a následné opatrenia
               1.   Členské štáty zabezpečia, aby sa povolenia podľa článku 2b udeľovali len na základe priaznivého výsledku hodnotenia rizika a pod podmienkou uplatňovania opatrení biologickej bezpečnosti na zamedzenie možného šírenia vtáčej chrípky.
               2.   Pred udelením povolenia na používanie vtákov ako návnady v súlade s článkom 2b ods. 1 písm. d) bodom ii) príslušný členský štát predloží Komisii hodnotenie rizika spolu s informáciami o opatreniach biologickej bezpečnosti, ktoré sa majú zaviesť s cieľom zabezpečiť náležitú implementáciu uvedeného článku.
               3.   Členské štáty, ktoré udelia výnimky v súlade s článkom 2b ods. 1 písm. d) bodom ii), predkladajú Komisii každý mesiac správu o prijatých opatreniach biologickej bezpečnosti.“
            
         Článok 2
   Členské štáty bezodkladne prijmú opatrenia potrebné na dosiahnutie súladu s týmto rozhodnutím a uverejnia uvedené opatrenia. Bezodkladne o tom informujú Komisiu.
   Článok 3
   Toto rozhodnutie je určené členským štátom.
   
      V Bruseli 18. augusta 2006
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (2)  Ú. v. EÚ L 274, 20.10.2005, s. 105. Rozhodnutie naposledy zmenené a doplnené rozhodnutím 2006/405/ES (Ú. v. EÚ L 158, 10.6.2006, s. 14).
   
      (3)  Ú. v. EÚ L 274, 20.10.2005, s. 95.